| Broj: | 10 –861 |
| --- | --- |
| Datum: | 9.4.2024. godine |

Uvaženi/a,

Privredna komora Crne Gore, u saradnji sa Elite Academy Balkans, **u srijedu 17.4.2024. godine, sa početkom u 10 časova,** u prostorijama Privredne komore Crne Gore (Novaka Miloševa 29/II, Podgorica), organizuje seminar:

**„Vrhunski lideršip“**

U današnjem brzo promenljivom poslovnom svijetu, vrhunske lideršip vještine su ono što pravi razliku između menadžera i izuzetnih lidera. Naši zaposleni su u prosjeku angažovani 20-30%, a znatno bolji učinak mogu ostvariti samo ako su vrhunski motivisani i vođeni. Seminar Vrhunski lideršip ima za cilj da polaznike upozna sa vještinama i alatima potrebnim za izgradnju rezilijentnih, adaptivnih i inovativnih timova spremnih da se suoče sa izazovima sutrašnjice u evropskom okruženju.

Tokom seminara će se razgovarati o značaju: a**daptibilnosti i rezilijentnosti** (kako biti agilan i u najtežim vremenima), **digitalne transformacije** (kako razumjeti ključne trendove digitalizacije i kako iste iskoristiti u svoju korist), **diverzitetu i inkluzivnosti** (kako razviti raznolike timove koji nadmašuju očekivanja kroz snagu inkluzivnosti), **održivosti i etike** (implementacija strategija koje ne samo da doprinose planeti, već i promovišu pozitivan društveni uticaj) i **emocionalne inteligencije** (kako poboljšati sopstvene sposobnosti u cilju razumijevanja, korišćenja i upravljanja emocijama na pozitivan način kako bi se poboljšale interakcije unutar tima i efikasnost na radu).

U prilogu poziva je agenda seminara.

U cilju uspješne realizacije skupa, kao i zbog ograničenog broja učesnika, molimo vas da blagovremeno odredite svoje predstavnike, pri čemu će pravo prvenstva učešća biti prema redosljedu prijavljanja. Troškovi događaja su pokriveni projektom.

Prisustvo možete potvrditi popunjavanjem prijave preko [*LINK-a*](https://docs.google.com/forms/d/e/1FAIpQLScKI8zzq7e36pUZtT_tqMdEJ8J2Fn3qTETtb4CZS7R7tDl3bw/viewform?usp=pp_url), **najkasnije do utorka 16.4.2024. godine.**

Kontakt telefon za dodatne informacije je 020 230 446.

S poštovanjem,

Sektor za obrazovanje i kvalitet

Direktor

Mladen Perazić, s.r.